ג'קי ירחי

ג'קי ירחי (נולד ב-1965) הוא אמן, מאייר, קריקטוריסט, קומיקסאי צרפתי-ישראלי אשר עבד עם מספר עיתונים כגון "ידיעות אחרונות", "נקודה", "אותיות", "כולנו", "יום ליום". הוא עסק באיור במספר פרויקטים פרסומיים, לרבות עבור HOT, אורנג' וסלקום. לקהל הרחב בישראל הוא מוכר בעיקר בזכות ה"קוקומן", דמות אותה יצר עבור דגני הבוקר של תלמה, דרכה נכנס כמעט לכל בית ישראלי. לאורך השנים, הוציא לאור מספר רב של ספרי קומיקס כולם בעלי אוריינטציה תנ"כית/דתית או ציונית בשפות עברית, צרפתית ואנגלית אשר חלקם הפכו לרבי מכר בישראל ובחו"ל. ג'קי ירחי נולד בתוניס והחל לצייר ולהתפרנס מפרי עטו בגיל צעיר בעודו תלמיד תיכון. כבר בשנת 1983 בהיותו בן 18, הוציא לאור יחד עם מרק בן שושן את אלבום הקומיקס הראשון שלו "Les aventures de Supermitsva- on a enlevé rabbi Shlomo" אשר רשם מכירות מרשימות. בראשית דרכו צייר ציורי שמן על בד והציג אותם בתערוכות בגלריות בפריז ובלוס אנג'לס. במהלך שהותו בארצות הברית, פנו אליו ממארוול קומיקס והציעו לו לעבוד עמם. ירחי דחה את הצעת העבודה בארצות הברית, בחר ללכת אחרי חזונו הציוני ולעלות לישראל ב-1992. בנו שניאור ירחי בחר להמשיך את דרכו של אביו בציור ולהקים אתר - אמנות יהודית.[1] Les aventures de Supermitsva-on a enlevé le rabbi Shlomo‏ (1983), המוציא לאור otsar, נכתב יחד עם מרק בן שושן, איורים: ג'קי ירחי Kovets hannah‏ (1986), המוציא לאור בית לובביץ Echec à Haman‏ (1986), המוציא לאור Colbo Joseph et ses frères‏ (1995), המוציא לאור L'Arche du livre, נכתב על ידי השלג, איורים: ג'קי ירחי Colorbible‏ (2000), המוציא לאור L'Arche du livre סדרת קומיקס לצביעה המכילה 3 כרכים כדלקמן על 52 פרשיות התורה: Je colorie pessah Je colorie hannouka Je colorie pourim A l'ombre des pyramides‏ (2006), המוציא לאור Mjr editions. זו הגרסה בצרפתית לספר "הרפתקה בצל הפירמידות" אשר יצא לאור בעברית ב-2004 אצל המוציא לאור יפה נוף. נכתבו על ידי חגית גולדברג, איורים: ג'קי ירחי. נפלאות הבעל שם טוב ותלמידיו (2007), המוציא לאור יפה נוף. יצא בעברית וביידיש. נפלאות רבותינו (2008), המוציא לאור יפה נוף משלי שועלים (2007 ו-2009), המוציא לאור יפה נוף. 2 כרכים: משלי שועלים 1 ומשלי שועלים 2. נכתבו על ידי שי מנצר, איורים: ג'קי ירחי. האיום הספרדי (2008), המוציא לאור דני ספרים Et tu l'enseigneras à ton enfant‏ (2009), המוציא לאור Mjr editions Amichi Corsi‏ (2010), נכתב על ידי דוד סאנדרין, איורים: ג'קי ירחי בנוסף, אייר עוד כ-200 ספרים עבור סופרים רבים בישראל, כגון סמדר שיר, בינה אופק וסופרים מחו"ל. באוקטובר 2023 יצא לאור הספר ""מעשה בשני אליהו" - ספר קומיקס היסטורי מאת שלומי שטרן המספר על אליהו חכים ואליהו בית-צורי שיצא לאור בהוצאת בית ספר שדה כפר עציון. ב-2011 הוציא לאור את "כדור הרעם" המכניס את הקורא אל תוך דרמת מבצע יונתן ורזיו, אלבום קומיקס הראשון מתוך הסדרה השאפתנית והחדשנית בארץ "עבר-הווה-עתיד". ב-2013 הוציא לאור את "המצוד", ספר הקומיקס השני בסדרה "עבר-הווה-עתיד" המתעד את לכידתו של אדולף אייכמן ומשפטו. סדרת "עבר-הווה-עתיד" היא יצירה פורצת דרך בזירת הקומיקס הישראלית בכך שלא מגוללות בה פיקציות אשר נועדו לבדר את הילדים, אלא מדובר בספרי קומיקס בעלי חזון דידקטי המתמקדים באירועים של ההיסטוריה היהודית המודרנית וגיבוריה, הפונה בעיקר לקהל בוגר ובני הנוער. בשנת 2014 זכה ירחי באות הוקרה מאת האוניברסיטה העברית בירושלים אשר בחרה להוסיף את אלבומי הקומיקס מהסדרה "עבר-הווה-עתיד" למדפיה. בספטמבר 2016, התווספו לסדרת "עבר-הווה-עתיד" 2 ספרי קומיקס חדשים : "מתוך האפלה" החושף את הקורא לסיפור הצלה אמיתי במהלך מלחמת העולם השנייה וכן "מאבק וזיכרון", פיקציה אשר מתרחשת בתקופה שלאחר השואה, בקרב החלוצים. בשנת 2018 אייר ספר ושמו ׳׳סוביבור׳׳ לסופר אברהם אוחיון. הספר התפרסם ונחל הצלחה רבה. אתר האינטרנט הרשמי של ג'קי ירחי ג'קי ירחי, ברשת החברתית פייסבוק שמעון כהן, גם חטופי אנטבה תהו אם ללחוץ על הממשלה, באתר ערוץ 7, 26 ביוני 2011 (ריאיון עם ג'קי ירחי) אבי חיים, "כדור הרעם ההולך ומתגלגל", באתר ערוץ 7, 03 באוגוסט 2011 "מבצע אנטבה - עכשיו הקומיקס", באתר חיל האוויר, 4 ביולי 2011 (אורכב 08.07.2014 בארכיון Wayback Machine) סרטון לתמיכה בהוצאתו של ספר הקומיקס -"מעשה בשני אליהו" שכתב שלומי שטרן ואייר ג' קי ירחי, סרטון בערוץ "שלומי שטרן", באתר יוטיוב (אורך: 02:52) מעשה בשני אליהו באתר בית ספר שדה כפר עציון הפרט ההיסטורי שנחשף במהלך הפגישה עם הנשיא, באתר ערוץ 7, 18 בינואר 2024